**НАЦРТ**

**ЗАКОН О ИЗМЕНАМА И ДОПУНАМА ЗАКОНА О ЈАВНИМ АГЕНЦИЈАМА**

 **Члан 1.**

У Закону о јавним агенцијама („Службени гласник РС“, број 18/05, 81/05 – исправка) у члану 7. став 2. реч „зараде“, замењује се речју „плате“.

 **Члан 2.**

У члану 33. став 1. после речи „именован“ и интерпункцијског знака запета, додају се речи: „односно ако директор није именован на јавном конкурсу“ и запета.

 **Члан 3.**

После члана 34. додају се нови назив и члан 34А који гласи:

„Заснивање радног односа са запосленима у јавној агенцији

Члан 34А

 Радни однос у јавној агенцији заснива се након спроведеног јавног конкурса који спроводи конкурсна комисија сходном применом одредби овог закона које се односе на јавни конкурс директора.

Са изабраним кандидатом на конкурсу се у року од 15 дана од дана доношења одлуке о избору заснива радни одос закључењем уговора о раду.

Кандидат у јавном конкурсу може да оствари право на заштиту пред судом опште надлежности у року од 15 дана од достављања одлуке о избору кандидата.

Ако суд поништи одлуку о избору кандидата запосленом који је изабран на конкурсу престаје радни однос најкасније у року од 30 дана од дана достављања правноснажне судске одлуке.“

**Члан 4.**

У члану 52. став 1. реч „награђивање“ замењује се речима: „увећање плате“.

Став 3. мења се и гласи: „Запосленима се увећава плата према мерилима одређеним у складу са законом којим се уређују плате запосленима у јавним агенцијама“.

 Члан 5.

Овај закон ступа на снагу осмог дана од дана објављивања у „Службеном гласнику Републике Србије”.

ПРЕГЛЕД ОДРЕДАБА КОЈЕ СЕ МЕЊАЈУ

Члан 7.

У погледу законитости, стручности, политичке неутралности, непристрасности, употребе службеног језика и писма, стручне спреме и оспособљености запослених који раде на повереним пословима државне управе и у погледу канцеларијског пословања, на рад јавне агенције примењују се прописи везани за државну управу.

На права, обавезе, одговорности и ПЛАТЕ~~зараде~~ директора и запослених у јавној агенцији примењују се општи прописи о раду, ако овим или посебним законом није што друго одређено.

Актом о оснивању јавне агенције могу се одредити послови које запослени у јавној агенцији, ради спречавања сукоба приватног и јавног интереса, не могу вршити у своје име и за свој рачун или у име и за рачун неког другог правног или физичког лица.

Вршилац дужности директора

Члан 33

Ако директору дужност престане пре времена на које је именован, ОДНОСНО АКО ДИРЕКТОР НИЈЕ ИМЕНОВАН НА ЈАВНОМ КОНКУРСУ, оснивач без јавног конкурса именује вршиоца дужности директора на предлог управног одбора, најдуже на шест месеци.

Вршилац дужности директора мора да испуњава услове за именовање директора.

ЗАСНИВАЊЕ РАДНОГ ОДНОСА СА ЗАПОСЛЕНИМА У ЈАВНОЈ АГЕНЦИЈИ

ЧЛАН 34А

РАДНИ ОДНОС У ЈАВНОЈ АГЕНЦИЈИ ЗАСНИВА СЕ НАКОН СПРОВЕДЕНОГ ЈАВНОГ КОНКУРСА КОЈИ СПРОВОДИ КОНКУРСНА КОМИСИЈА СХОДНОМ ПРИМЕНОМ ОДРЕДБИ ОВОГ ЗАКОНА КОЈЕ СЕ ОДНОСЕ НА ЈАВНИ КОНКУРС ДИРЕКТОРА.

СА ИЗАБРАНИМ КАНДИДАТОМ НА КОНКУРСУ СЕ У РОКУ ОД 15 ДАНА ОД ДАНА ДОНОШЕЊА ОДЛУКЕ О ИЗБОРУ ЗАСНИВА РАДНИ ОДНОС ЗАКЉУЧЕЊЕМ УГОВОРА О РАДУ.

КАНДИДАТ У ЈАВНОМ КОНКУРСУ МОЖЕ ДА ОСТВАРИ ПРАВО НА ЗАШТИТУ ПРЕД СУДОМ ОПШТЕ НАДЛЕЖНОСТИ У РОКУ ОД 15 ДАНА ОД ДОСТАВЉАЊА ОДЛУКЕ О ИЗБОРУ КАНДИДАТА.

АКО СУД ПОНИШТИ ОДЛУКУ О ИЗБОРУ КАНДИДАТА ЗАПОСЛЕНОМ КОЈИ ЈЕ ИЗАБРАН НА КОНКУРСУ ПРЕСТАЈЕ РАДНИ ОДНОС НАЈКАСНИЈЕ У РОКУ ОД 30 ДАНА ОД ДАНА ДОСТАВЉАЊА ПРАВНОСНАЖНЕ СУДСКЕ ОДЛУКЕ.

Расподела вишка прихода

Члан 52

Вишак прихода над расходима јавне агенције користи се за развој јавне агенције, за УВЕЋАЊЕ ПЛАТЕ ~~награђивање~~ запослених или се преноси у буџет Републике Србије.

О расподели вишка прихода одлучује управни одбор јавне агенције, уз сагласност оснивача.

ЗАПОСЛЕНИМА СЕ УВЕЋАВА ПЛАТА ПРЕМА МЕРИЛИМА ОДРЕЂЕНИМ У СКЛАДУ СА ЗАКОНОМ КОЈИМ СЕ УРЕЂУЈУ ПЛАТЕ ЗАПОСЛЕНИМА У ЈАВНИМ АГЕНЦИЈАМА.